Сатыкеев Жаманкул
Сатыкеев Жаманкул (30.5.1936, Жер-Капчыгай айылы - август, 2011, ошол эле жер) -     геология-минералогия илимдеринин кандидаты (1969), профессор.

 Фрунзе политехникалык институтунун тоо-кен - геология факультетин бүткөн (1959).
 1959-64-жылдары Түштүк-Кыргыз геологиялык экспедициясынын Жалал-Абад кен чалгындоо партиясында ага техник, Алай геофизикалык партиясында ага техник, инженер-геолог, ага инженер, участканын башчысы, 
 1967-69-жылдары В.В.Маяковский атындагы кыргыз кыз-келиндер педагогикалык институтунун биология кафедрасында окутуучу, 
 1969-76-жылдары СССР 50 жылдыгы атындагы Кыргыз мамлекеттик университетинин физикалык география кафедрасында окутуучу, ага окутуучу, доцент, 
 1976-81-жылдары Кыргыз ССР мампланынын алдындагы экономика илимий изилдөө институтунун илимий кызматкери, 
 1981-84-жылдары Кыргыз ССРинин геология Башкармалыгынын Чаткал геологиялык экспедициясынын Тескей Штамберди чалгындоо партиясынын башчысынын милдетин аткаруучу, кадрлар бөлүмүнө инспектор, Чаткал райондук аткаруу комитетинин архитехтура жана курулуш бөлүмүнө ага инженер, райондук аткаруу комитетинде өндүрүштүк өзүн-өзү каржылоо тобуна жетекчи, 
 1984-88-жылдары Фрунзе политехникалык институтунда ага илимий кызматкер, 
 198892-жылдары геология илим изилдөө институнда ага илимий кызматкер, «Прогноз» илимий изилдөө лаборотория башчысы, 
 1992-93-жылдары Кыргыз техникалык университетинин бөлүм башчысы, 
 1993-2001-жылдары Кыргыз мамлекеттик тоо-кен металургиялык институтунда бөлүм башчы, доценти, «Пайдалуу казуу иштеринин геологиясы» кафедрасынын башчысы, орун басары, доценти, 
 2005-09-жылдары КТУнун тоо-кен иштери жана технологиясы институтунун «Пайдалуу казуу иштеринин геологиясы» кафедрасына башчысы, доценти, профессордун милдетин аткаруучу болуп иштеген.
 20дан ашуун илимий макалалардын, окуу-методикалык эмгектердин, карталардын автору.
 «Эл агартуу отличниги» төш белгиси, «Эмгек ветераны» медалы менен сыйланган.
 Чаткал тоо кыркаларында орун алган баалуу кен-байлыктарын биринчилерден болуп изилдеп, аны илимий чөйрөгө эң алгач тааныштырган окумуштуу.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар